text: 8. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.21219 της 31/31 Μαΐου 1972  (ΦΕΚ Β΄ 382) Περί τροποποιήσεως της υπ’ αριθ. 103106/ 29. 7.1970 αποφάσεως του Υπουργού Εθνικής Παιδείας και Θρησκευμάτων. Έχοντες υπ’ όψιν: α)Τας διατάξεις της υπ’ αριθ. 107/1962 πράξεως του Υπουργικού Συμβουλίου κυρωθείσης δια του Ν.Δ. 4263/1962 και 2) την πρότασιν της Συγκλήτου του Πανεπιστημίου Θεσσαλονίκης (συνεδρία 9.2.1972), αποφασίζομεν: Τροποποιούμεν την υπ’ αριθ. 103106/29.7.1970 ημετέραν απόφασιν ως ακολούθως: Φοιτηταί του Πανεπιστημίου Θεσσαλονίκης έχοντες την δημοσιοϋπαλληλικήν ιδιότητα ή την τοιαύτην του Ν.Π.Δ.Δ. ή εν γένει μισθωτού και ανανεούντες την εγγραφήν των απαλλάσσονται της υποχρεώσεως ακτινογραφήσεως θώρακος εφ’ όσον προσκομίζουν βεβαίωσιν της υπηρεσίας των ή σχετικήν ακτινογραφικήν γνωμάτευσιν εκδιδομένην υπό δημοσίου ιδρύματος (Υγειονομικής Επιτροπής κλπ.)  του τόπου εις ον υπηρετούν. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 